To **Sci-hub** είναι συνδυαστικό σύστημα αναζήτησης με σχετικό αποθετήριο που περιέχει επιστημονικές δημοσιεύσεις με πνευματικά δικαιώματα. Για την αναζήτησή τους οι χρήστες χρησιμοποιούν είτε την ηλεκτρονική διεύθυνση (url) ενός επιστημονικού άρθρου, είτε το doi, ή κάποιο κείμενο αναζήτησης το οποίο χρησιμοποιεί τους διακομιστές μεσολάβησης της Google και τα αποτελέσματα αναζήτησης του Μελετητή (Scholar) για να διαμορφώσει λειτουργικές συνδέσεις πρόσβασης σε υλικό με πνευματικά δικαιώματα

Ίδρυση
------

Ιδρύθηκε το 2011 από την Καζάκα νευροεπιστήμονα Αλεξάντρα Ελμπακιάν με στόχο την ελεύθερη πρόσβαση σε επιστημονικές δημοσιεύσεις. Εκκινώντας από προσωπικά της βιώματα και οικονομικές δυσκολίες που συνάντησε στην ατομική της έρευνα, δημιούργησε το sci-hub.org, στο οποίο αυξήθηκαν εκθετικά με την πάροδο του χρόνου οι μεταφορτώσεις και οι ανακτήσεις χιλιάδων δημοσιεύσεων.

Στα τέλη του 2015, το περιφερειακό δικαστήριο της Νέας Υόρκης διέταξε το κλείσιμο του αποθετηρίου και απαγόρευσε τη χρήση του sci-hub.org, κατόπιν μήνυσης του εκδοτικού οίκου Elsevier για παράνομη διακίνηση υλικού με πνευματικά δικαιώματα, *Elsevier et al. κατά Sci-Hub et al.*. Η Alexandra Elbakyan αποφάσισε να διεκδικήσει τη συνέχεια λειτουργίας του sci-hub στα δικαστήρια. Το όλο εγχείρημα επανήλθε σε σύντομο χρονικό διάστημα με domain .io.

Τρόπος λειτουργίας
------------------

Ο δικτυακός τόπος είναι ρωσικός, αλλά έχει αρκετά κατατοπιστική φόρμα αναζήτησης στα Αγγλικά. Όλα τα έγγραφα που επιστρέφει η αναζήτηση μέσω του Google Scholar είναι ελεύθερα ανακτήσιμα. Το url που χρησιμοποιείται υποδεικνύει ότι στην πραγματικότητα ο αναζητητής δεν βρίσκεται στο domain της Google. To Sci-Hub προσθέτει το «.sci-hub.io» μετά το αρχικό domain, «scholar.google.com», καταλήγοντας στη διεύθυνση «scholar.google.com.sci-hub.io». Αν δεν επιθυμεί κανείς να χρησιμοποιήσει τη φόρμα αναζήτησης του Sci-Hub και γνωρίζει την ηλεκτρονική διεύθυνση της δημοσίευσης που τον ενδιαφέρει, μπορεί να μεταβεί απευθείας στις ιστοσελίδες των online περιοδικών εκδοτών. Προσθέτοντας το «sci-hub.io» μετά το domain «springer.com» (για παράδειγμα ), είναι δυνατόν να έχει πρόσβαση στην επιστημονική δημοσίευση που τον ενδιαφέρει.

Σημειώσεις-παραπομπές
---------------------

1. ↑  Smith, David (25 Φεβρουαρίου 2016). «Sci-Hub: How Does it Work?». Ανακτήθηκε στις 2 Μαρτίου 2016.
2. ↑  «Lifeboat Foundation - Alexandra A. Elbakyan - Bio». Αρχειοθετήθηκε από το πρωτότυπο στις 16 Μαρτίου 2016. Ανακτήθηκε στις 3 Μαρτίου 2016.
3. ↑  «Court Orders Shutdown Of LibGen, Bookfi And Sci-Hub - TorrentFreak». Ανακτήθηκε στις 13 Δεκεμβρίου 2015.
4. ↑  "Piratentunnel. Verlage: Sci-Hub narrt Elsevier," in: Frankfurter Allgemeine Zeitung, 16 Δεκεμβρίου 2015; «Why is the Media Talking About SOPA Again: An Explainer - Disruptive Competition Project». Ανακτήθηκε στις 5 Οκτωβρίου 2015.
5. ↑  MacDonald, Fiona (12 Φεβρουαρίου 2016). «Researcher illegally shares millions of science papers free online to spread knowledge». Science Alert. Ανακτήθηκε στις 3 Μαρτίου 2016.
6. ↑  «Sci-Hub, BookFi and LibGen Resurface After Being Shut Down». *TorrentFreak*. TF Publishing. Ανακτήθηκε στις 3 Μαρτίου 2016.
7. ↑  Costa, Allan (9 Ιουλίου 2014). «Do you know Sci-Hub?». Αρχειοθετήθηκε από το πρωτότυπο στις 23 Μαρτίου 2016. Ανακτήθηκε στις 3 Μαρτίου 2016.

Εξωτερικοί σύνδεσμοι
--------------------

* Επίσημος διαδικυακός τόπος
* Η διεύθυνση του Sci-Hub[*νεκρός σύνδεσμος*] στο σκοτεινό διαδίκτυο μέσω Tor